Sovesh/autoresearch-or huggingface dataset:
ବିଦୀର୍ଣ୍ଣ ଆକିଲେସ ଟେଣ୍ଡନ (ଇଂରାଜୀ ଭାଷାରେ Achilles tendon rupture) ନାମ ଦିଆଯାଏ ଯେତେବେଳେ ବଳାଗଣ୍ଠି ବା ଆଙ୍କଲ୍ (ankle) ପଛପାଖରେ ଥିବେ ଆକିଲେସ ଟେଣ୍ଡନ (Achilles tendon) ଛିଣ୍ଡିଯାଏ । ଏଥିରେ ଗୋଇଠିରେ ହଠାତ୍ ପ୍ରବଳ ଯନ୍ତ୍ରଣା ହୁଏ । ଟେଣ୍ଡନ ଛିଣ୍ଡିବା ସମୟରେ ଶବ୍ଦ ହୁଏ ଓ ଚାଲିବା କଷ୍ଟକର ହୁଏ ।

କାଫ ମାଂସପେଶୀ କର୍ମରତ ଥିବାବେଳେ ହଠାତ୍ ପାଦ ଡର୍ସିଫ୍ଲେକ୍ସ (bending up of the foot) ହେଲେ, ସିଧା ସଳଖ ଆଘାତପ୍ରାପ୍ତ ହେଲେ ବା ଦୀର୍ଘସ୍ଥାୟୀ ଟେଣ୍ଡୋନାଇଟିସ (tendonitis) ରୋଗ ଥିଲେ ଏହି ଟେଣ୍ଡନ ଛିଣ୍ଡିଯାଏ । ବିଭିନ୍ନ ଔଷଧ ଓ ରୋଗ ଯେପରିକି ଫ୍ଲୋରୋକୁଇନୋଲୋନ (Fluoroquinolones), ବ୍ୟାୟାମର ଉଲ୍ଲେଖନୀୟ ପରିବର୍ତ୍ତନ, ରିଉମାଟଏଡ ଆର୍ଥ୍ରାଇଟିସ, ଗାଉଟ୍, (କର୍ଟିକୋସ୍ଟିରଏଡ) (corticosteroid) ଥିଲେ ଏହି ଛିଣ୍ଡିବା ସଙ୍କଟ ରହେ ।  ଲକ୍ଷଣ ଅନୁସାରେ, ଶାରୀରିକ ପରୀକ୍ଷା (examination) ଓ ମେଡିକାଲ ଇମେଜିଙ୍ଗ (medical imaging) କରି ରୋଗ ନିର୍ଣ୍ଣୟ କରାଯାଏ । 
 

କୌଣସି କାମ କରିବା ପୂର୍ବରୁ ଗଣ୍ଠିରେ ଅବୟବମାନ‌ଙ୍କୁ ଚଳପ୍ରଚଳ କଲେ ଏହାର ପ୍ରତିଷେଧ ହୋଇପାରେ । ଚିକିତ୍ସା ନିମନ୍ତେ ପାଦ ଓ ଗୋଡ଼ ଆଙ୍ଗୁଠିମାନ ଅଳ୍ପ ପରିମାଣରେ ତଳ ଆଡ଼କୁ ରଖି (pointed down) ପ୍ଲାସ୍ଟର (casting) କରାଯାଏ ବା ଅପରେଶନ କରାଯାଏ । ୪ ସପ୍ତାହ ମଧ୍ୟରେ ଓଜନ ନେବାକୁ ଚେଷ୍ଟା କରାଯାଏ ।  ପ୍ଲାସ୍ଟର କଲେ ମଧ୍ୟ ପ୍ରାୟ ୨୫% ଲୋକଙ୍କର ଆଉଥରେ ଛିଣ୍ଡିଯିବା ସମ୍ଭାବନ ରହେ । ଚାରି ସପ୍ତାହ ମଧ୍ୟରେ ଚିକିତ୍ସା ଆରମ୍ଭ ନହୋଇଥିଲେ ଫଳାଫଳ ଭଲ ହୁଏନାହିଁ । 
 

ପ୍ରତି ବର୍ଷ ପ୍ରତି ୧୦,୦୦୦ ଲୋକରେ ଜଣକର ଆକିଲେସ ଟେଣ୍ଡନ ଛିଣ୍ଡିଯାଏ । ମହିଳାଙ୍କ ଅପେକ୍ଷା ପୁରୁଷମାନଙ୍କର ଅଧିକ ଛିଣ୍ଡୈ । ତିରିଶରୁ ପଚାଶ ଦଶକ ମଧ୍ୟରେ ସାଧାରଣତଃ ଏଭଳି ହୁଏ । ଗ୍ରୀସ ଦେଶର ହିରୋ ଆକିଲେସଙ୍କ Achilles ନାମାନୁସାରେ ସନ ୧୬୯୩ରେ ଏହାର ନାମକରଣ ହୋଇଛି ।

ଆଧାର

ବାହ୍ୟ ଲିଙ୍କ 

Image sequence demonstrating Achilles tendinosis and Achilles tendon rupture 

ଚିକିତ୍ସା ବିଜ୍ଞାନ
ଆଦିକବି ସାରଳା ଦାସଙ୍କ ନାମରେ ନାମିତ ଏହି ପୁରସ୍କାର ଓଡ଼ିଆ ଭାଷା ଓ ସାହିତ୍ୟକୁ ଉଲ୍ଲେଖନୀୟ ଅବଦାନ ନିମନ୍ତେ ପ୍ରତିବର୍ଷ ପ୍ରଦାନ କରାଯାଇଥାଏ । 
ଓଡ଼ିଆ ଶିଳ୍ପପତି ବଂଶୀଧର ପଣ୍ଡା ଓ ଇଲା ପଣ୍ଡାଙ୍କଦ୍ୱାରା ପ୍ରତିଷ୍ଠିତ ଶାରଳା ପୁରସ୍କାର ଇମ୍ଫାଗୃପଦ୍ୱାରା ପରିଚାଳିତ ଇଣ୍ଡିଆନ ମେଟାଲ୍‌ସ ପବ୍ଲିକ୍‌ ଚାରିଟେବଲ୍‌ ଟ୍ରଷ୍ଟ (ଇମ୍ପାକ୍ଟ) ଆନୁକୁଲ୍ୟରେ ୧୯୮୦ ମସିହାରୁ ପ୍ରଦାନ କରାଯାଇ ଆସୁଅଛି ।

ପୁରସ୍କାର ବିଜେତାଙ୍କୁ ପ୍ରଶସ୍ତି ପତ୍ର ଓ ଉତ୍ତରୀୟ  ସହ ନଗଦ ପାଞ୍ଚ ଲକ୍ଷ ଟଙ୍କା ପ୍ରଦାନ କରାଯାଏ ।

ଆହୁରି ଦେଖନ୍ତୁ 

 ସାରଳା ସମ୍ମାନ

ଆଧାର 

ଓଡ଼ିଆ ଭାଷା
ଓଡ଼ିଆ ସାହିତ୍ୟ
ପୁରସ୍କାର ଓ ସମ୍ମାନ
ମୁକେଶ ମହାଲିଙ୍ଗ (ଜନ୍ମ: ୧୧ ଜୁଲାଇ ୧୯୭୩) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଲୋଇସିଂହା ବିଧାନ ସଭା ନିର୍ବାଚନ ମଣ୍ଡଳୀରୁ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

ଜନ୍ମ, ପରିବାର ଓ ଶିକ୍ଷା 
ମୁକେଶ ମହାଲିଙ୍ଗ ୧୯୭୩ ମସିହାର ଜୁଲାଇ ୧୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ମୀନକେତନ ମହାଲିଙ୍ଗ ଓ ପତ୍ନୀଙ୍କ ନାମ ଅନିତା ପାଣ୍ଡେ ।

ରାଜନୈତିକ ଜୀବନ 
ମୁକେଶ ମହାଲିଙ୍ଗ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଏବେ କାର୍ଯ୍ୟ କରୁଛନ୍ତି ।

ଆଧାର

ବାହାର ଆଧାର 
 

୧୯୭୩ ଜନ୍ମ
ଜୀବିତ ବ୍ୟକ୍ତି
ଓଡ଼ିଆ ଲୋକ
ବଲାଙ୍ଗୀର ଜିଲ୍ଲାର ଲୋକ
୧୬ଶ ଓଡ଼ିଶା ବିଧାନ ସଭାର ସଭ୍ୟ
ମୁଲାନ୍ନା (/əmˈbɑːlə/)ଭାରତୀୟ ରାଜ୍ୟ ହରିୟଣାର ଅମ୍ବାଲାଠାରେ ପଞ୍ଜାବର ସୀମା ନିକଟରେ ଅବସ୍ଥିତ ଏକ ଗ୍ରାମ । ଏହା ରାଜ୍ୟ ରାଜଧାନୀ ଚଣ୍ଡିଗଡର ନିକଟରେ ରହିଛି । 

ଏହା ମଧ୍ୟ ଏକ ବିଧାନ ସଭା ନିର୍ବାଚନ ମଣ୍ଡଳୀ ଓ ଏଠାରେ ମହର୍ଷି ମାର୍କଣ୍ଡେଶ୍ୱରଙ୍କ ବିଶ୍ୱବିଦ୍ୟାଳୟ ରହିଛି ।

ପୁନଶ୍ଚ ଦେଖଣା

ଆଧାର

ବାହାର ଲିଙ୍କ 
 
ହରିୟାଣା
କୁଳମଣି ସାମଲ ଜଣେ ଖ୍ୟାତନାମା ଜନପ୍ରିୟ ବିଜ୍ଞାନ ଲେଖକ ଥିଲେ । ୫୦ରୁ ଅଧିକ ବହି ଲେଖିଥିବା ପ୍ରାଧ୍ୟାପକ ସାମଲ ବିଜ୍ଞାନ ପ୍ରଚାର ସମିତି, ଓଡ଼ିଶାର ଆଜୀବନ ସଭ୍ୟ ଥିଲେ ।

ଲେଖିଥିବା ବହି 

 ଆସ ବିଜ୍ଞାନ ଶିଖିବା
 କଥା ତରଙ୍ଗ
 ମହାକାଶର ଆହ୍ୱାନ (୧୯୭୩)
 ଚନ୍ଦ୍ରାଲୋକକୁ ଯାତ୍ରା
 ତାରା ରାଇଜର କଥା
 ବିଶ୍ୱ ବିଖ୍ୟାତ ବୈଜ୍ଞାନିକ
 ଭାରତ ଗୌରବ ସି.ଭି. ରାମନ
 ସଭ୍ୟତାର ତିନୋଟି ସପନ (୧୯୭୨)
 ସୁନୀଳଲୋକକୁ ମିଛ (୧୯୭୯)
 ଗପ ନୁହେଁ ଏ ବିଜ୍ଞାନ କଥା
 ମହାକାଶ କଥା
 ପ୍ରଚଳିତ ପ୍ରଥାର ବୈଜ୍ଞାନିକ ସମୀକ୍ଷା
 ସବୁରି ମୂଳରେ ବିଜ୍ଞାନ
 ସମସ୍ତଙ୍କ ପାଇଁ ସ୍ୱାସ୍ଥ୍ୟ

ପୁରସ୍କାର ଓ ସମ୍ମାନ 
 ଜନପ୍ରିୟ ବିଜ୍ଞାନ ଲେଖକ ଭାବେ ପ୍ରଥମ ସ୍ୱର୍ଣ୍ଣ ପଦକ (ଉତ୍କଳ ବିଶ୍ୱବିଦ୍ୟାଳୟ ତରଫରୁ) 
 ଶ୍ରେଷ୍ଠ ଜନପ୍ରିୟ ବିଜ୍ଞାନ ଲେଖକ, ୧୯୯୩ (ଓଡ଼ିଶା ବିଜ୍ଞାନ ଏକାଡେମୀ ତରଫରୁ)

ଆଧାର 

୧୯୨୯ ଜନ୍ମ
୨୦୧୩ ମୃତ୍ୟୁ
ତୀବ୍ର ଶ୍ୱାସକ୍ରିୟା ସଙ୍କଟ ସିଣ୍ଡ୍ରୋମ (ଇଂରାଜୀ ଭାଷାରେ Acute respiratory distress syndrome/ ARDS)  ହେଉଛି ଏକ ରୋଗ ଯେଉଁଥିରେ ଫୁସଫୁସସରେ ବ୍ୟାପକ ପ୍ରଦାହ ଦୃତ ଗତିରେ ଆରମ୍ଭ ହୋଇଥାଏ । ଏହାର ଲକ୍ଷଣ ମଧ୍ୟରେ ଅଣନିଶ୍ୱାସ, ଦୃତ ଶ୍ୱାସକ୍ରିୟା ଓ ଚର୍ମ ନୀଳ ରଙ୍ଗ ଧାରଣ କରିଥାଏ ।  ଯେଉଁମାନେ ବଞ୍ଚନ୍ତି ଜୀବନ ଗୁଣବତ୍ତା ହ୍ରାସ ପାଇଥାଏ । 

ଏହାର କାରଣ: ସେପସିସ୍, ଅଗ୍ନାଶୟ ପ୍ରଦାହ, ଆଘାତ, ନିମୋନିଆ ଏବଂ ଖଙ୍କାର ସୃଷ୍ଟି । ଅନ୍ତର୍ନିହିତ କାର୍ଯ୍ୟ ପ୍ରଣାଳୀରେ ବାୟୁକୋଷ ଅବରୋଧକାରୀ ଜୀବକୋଷଗୁଡ଼ିକରେ ବିସ୍ତୃତ ଆଘାତ ଯୋଗୁ ପୃଷ୍ଠ ସକ୍ରିୟକ ଜୀବକୋଷଗୁଡ଼ିକର କ୍ରିୟାହୀନତା, ଇମ୍ମ୍ୟୁନିଟି ସକ୍ରିୟତା ଓ ରକ୍ତ ଜମାଟକାରୀ କ୍ରୀୟାହୀନତା ଦେଖାଯାଏ  । ଏହି ରୋଗ ଫଳରେ ଫୁସଫୁସର ଅମ୍ଳଜାନ ଏବଂ ଅଙ୍ଗାରକାମ୍ଳ ବିନିମୟ କ୍ଷମତା ଦୁର୍ବଳ ହୋଇଯାଏ |  ବୟସ୍କଙ୍କ କ୍ଷେତ୍ରରେ ପଜିଟିଭ ଏଣ୍ଡ-ଏକ୍ସପିରେଟରୀ ପ୍ରେସର ୫ସେମମିରୁ ଅଧିକା ଥିଲେ ମଧ୍ୟ ପିଏଓ୨ / ଏଫଏଓ୨ ୩୦୦ମିମିରୁ କମିଯାଏ । କାରଣ ଭାବରେ ହୃତ୍‌ପିଣ୍ଡ ସମ୍ବନ୍ଧୀୟ ଫୁସଫୁସ ଇଡିମା ଏଥିରୁ ବାଦ ଦିଆଯିବା ଆବଶ୍ୟକ ।

ପ୍ରାଥମିକ ଚିକିତ୍ସାରେ ଅନ୍ତର୍ନିହିତ କାରଣ ଅନୁଯାୟୀ ଚିକିତ୍ସା କରିବା ସହିତ ଭେଣ୍ଟିଲେସନ ଆବଶ୍ୟକ ହୁଏ । ସ୍ୱଳ୍ପ ଭଲ୍ୟୁମ୍ ଏବଂ କମ୍ ଚାପ ବ୍ୟବହାର କରି ଭେଣ୍ଟିଲେସନ୍ କରାଯାଏ । ଯଦି ଅମ୍ଳଜାନ ପର୍ଯ୍ୟାପ୍ତ ନୁହେଁ, ଫୁସଫୁସ ରିକ୍ରୁଟମେଣ୍ଟ ମାନୋଭର ଓ ନିଉରୋମସ୍କୁଲାର ବ୍ଲକର ବ୍ୟବହାର କରାଯାଇପାରେ | ଏଗୁଡ଼ିକ ପର୍ଯ୍ୟାପ୍ତ ନ‌ହେଲେ ଏକ୍ଶଟ୍ରାକର୍ପୋରିଆଲ ମେମ୍ବ୍ରେନ ଅକ୍ସିଜେନେସନ (ECMO) ଏକ ବିକଳ୍ପ ହୋଇପାରେ | ଏହି ରୋଗରେ ୩୫ରୁ ୫୦% ମୃତ୍ୟୁ ହାର ରହିଛି। 

ପୃଥିବୀ ସ୍ତରରେ ଏହି ରୋଗ ବାର୍ଷିକ ୩ ନିୟୁତରୁ ଅଧିକ ଲୋକଙ୍କୁ ଆକ୍ରମଣ କରିଥାଏ । ଏହି ଅବସ୍ଥାର ପ୍ରଥମ ବର୍ଣ୍ଣନା ହୋଇଥିଲା ୧୯୬୭ ମସିହାରେ । ଏହି ରୋଗ ନିମନ୍ତେ ଅତୀତରେ ଅନେକ ନାମ ବ୍ୟବ‌ହୃତ ହୋଇଥିଲେ ମଧ୍ୟ  ଅନ୍ତଃରାଷ୍ଟ୍ରୀୟ  ଏକମତ ଅନୁସାରେ ତୀବ୍ର ଶ୍ୱାସକ୍ରିୟା ସଙ୍କଟ ସିଣ୍ଡ୍ରୋମ ବା Acute respiratory distress syndrome/ ARDS ହେଉଛି ସର୍ବୋତ୍ତମ ଶବ୍ଦ କାରଣ ARDS ସବୁ ବୟସର ଲୋକଙ୍କୁ ପ୍ରଭାବିତ କରିଥାଏ |  ପିଲାମାନଙ୍କ ପାଇଁ ଅଲଗା ଅଲଗା ଡାଇଗ୍ନୋଷ୍ଟିକ୍ ମାନଦଣ୍ଡ ଅଛି ବିଶେଷତଃ କମ୍ ସମ୍ବଳ ଥିବା ବିଶ୍ୱର ଅଞ୍ଚଳରେ ।

ଆଧାର 

ଚିକିତ୍ସା ବିଜ୍ଞାନ
Translated from MDWiki
୮୭୮ ଗ୍ରେଗୋରି ପାଞ୍ଜି ଅନୁସାରେ ଏକ ସାଧାରଣ ବର୍ଷ ଅଟେ |

ଘଟଣା

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ଅଜ୍ଞାତ ତିଥି ଘଟଣା

ଜନ୍ମ

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ମୃତ୍ୟୁ

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ଆଧାର 

୮୭୮
ବଟ ତିଆରି ବର୍ଷ ଲେଖା
ବେଞ୍ଜୋକେନ, ବିକ୍ରୟ ନାମ ଓରାଜେଲ (Orajel), ହେଉଛି ଏକ ସ୍ଥାନୀୟ ନିଶ୍ଚେତକ ।   ଏହା ସାମାନ୍ୟ ଚର୍ମ ଆଘାତ, ଅର୍ଶ, ଏବଂ ଅକାଳ ବିର୍ଯ୍ୟ ନିର୍ଗତ ସମସ୍ୟାମାନଙ୍କରେରେ ଚର୍ମରେ ପ୍ରୟୋଗ କରାଯାଏ । ଏହା ପାଟି କିମ୍ବା କାନ ଯନ୍ତ୍ରଣା ମଧ୍ୟ ବ୍ୟବହାର କରାଯାଇପାରେ ।  ୨ ବର୍ଷରୁ କମ୍ ବୟସରେ ବ୍ୟବ‌ହାର ସୁପାରିଶ କରାଯାଏ ନାହିଁ । | 

ସାଧାରଣତଃ ଭଲ ଭାବରେ ସହ୍ୟ କରାଯାଉଥିବାବେଳେ ମଧ୍ୟ ସ୍ପର୍ଶ ଡର୍ମାଟାଇଟସ ହୋଇପାରେ  ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ମେଥେମୋଗ୍ଲୋବିନେମିଆ, ବାତ ଏବଂ ଶ୍ୱାସକ୍ରିୟା ଅବସାଦ ଅନ୍ତର୍ଭୁକ୍ତ ହୋଇପାରେ।  ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ |  ସ୍ତନ୍ୟପାନ କରାଇବା କ୍ଷତିକାରକ ହେବାର ସମ୍ଭାବନା ନଥାଏ ।  ଏହା ଏକ ଇଷ୍ଟର୍ | 

ବେଞ୍ଜୋକେନ ପ୍ରଥମେ ୧୮୯୦ ମସିହାରେ ଜର୍ମାନୀରେ ତିଆରି ହୋଇଥିଲା ଏବଂ ୧୯୦୨ ମସିହାରେ ଚିକିତ୍ସା ବ୍ୟବହାର ପାଇଁ ଅନୁମୋଦିତ ହୋଇଥିଲା |   ଏହା ଏକ ଜେନେରିକ୍ ଔଷଧ ଏବଂ କାଉଣ୍ଟର ଉପରେ ଉପଲବ୍ଧ ।   ଏହା ସାଧାରଣତ ଅନେକ ବ୍ରାଣ୍ଡ ନାମରେ ବିକ୍ରୟ  ।   ଯୁକ୍ତରାଷ୍ଟ୍ରରେ ୨୮ ଗ୍ରାମର ୨୦% ଏକ ଟ୍ୟୁବର ୨୦୨୨ରେ ପ୍ରାୟ ୭ ଡଲାର୍ ଅଟେ।

ଆଧାର 

ଚିକିତ୍ସା ବିଜ୍ଞାନ
Translated from MDWiki
ଶ୍ୱେତା ଚୌଧୁରୀ (ଜନ୍ମ ୩ ଜୁଲାଇ ୧୯୮୬) ଜଣେ ଭାରତୀୟ ବନ୍ଧୁକଚାଳନା ଖେଳାଳି ଯେ,୧୦ ମଟର୍ ଏୟାର୍ ପିସ୍ତଲ୍ ଓ ୨୫ ମିଟର୍ ପିସ୍ତଲ୍ ବିଭାଗରେ ପ୍ରତିଦ୍ୱନ୍ଦୀତା କରନ୍ତି ।

ଇଞ୍ଚିଅନ୍‌ଠାରେ ଅନୁଷ୍ଠିତ ୨୦୧୪ ଏସୀୟ କ୍ରୀଡାରେ ଚୌଧୁରୀ, ୧୭୬.୪ ପଏଣ୍ଟ୍ ସ‌ହ ମହିଳା ଏୟାର୍ ପିସ୍ତଲ୍ ବିଭାଗରେ କାଂସ୍ୟ ପଦକ ଜିତିଥିଲେ, ଯାହା ଭାରତ ପାଇଁ ପ୍ରଥମ ପଦକ ଥିଲା ।

୨୦୦୯ରେ ଦୋହାଠାରେ ଅନୁଷ୍ଠିତ ୨୦୦୯ ଏସୀୟ ଏୟାର୍ ଗନ୍ ପ୍ରତିଯୋଗିତାରେ ଶ୍ୱେତା ୩୮୧ ପଏଣ୍ଟ୍ ସ‌ହ ଏୟାର୍ ପିସ୍ତଲ୍ ବିଭାଗରେ କାଂସ୍ୟ ପଦକ ଜିତିଥିଲେ ।I

ବ୍ୟକ୍ତିଗତ ଜୀବନ
ଶ୍ୱେତା ଫରିଦାବାଦରେ ଜନ୍ମ ଓ ବଢ଼ିଥିଲେ । ସେ ଫରିଦାବାଦ ମଡ଼େଲ୍ ବିଦ୍ୟାଳୟ ଓ ଡିଏଭି ପବ୍ଲିକ୍ ସ୍କୁଲ୍ ଓ ୨୦୦୭ରେ ଦିଲ୍ଲୀ ବିଶ୍ୱବିଦ୍ୟାଳୟ ଅଧୀନରେ ଲେଡ଼ି ଶ୍ରୀରାମ ମହିଳା ମହାବିଦ୍ୟାଳୟରେ ସ୍ନାତ୍ତକ ଶିକ୍ଷା ଅର୍ଜନ କରିଥିଲେ । ସେ ପ୍ରଥମଥର ପାଇଁ ନଅ ବର୍ଷ ବୟସରେ କର୍ଣ୍ଣୀ ସିଂ ବନ୍ଧୁକଚାଳନା କ୍ଷେତ୍ରରେ ବନ୍ଧୁକ ଚଳାଇ ଆଘାତପ୍ରାପ୍ତ ହୋଇଥିଲେ, ଯାହାଫଳରେ ତାଙ୍କ ପ୍ରଶିକ୍ଷଣ ବାଧାପ୍ରାପ୍ତ ହୋଇଥିଲା । ସେ ୧୧ ବର୍ଷ ବୟସରେ ପୁଣିଥରେ ବନ୍ଧୁଚାଳନା ଆରମ୍ଭ କରିଥିଲେ ଓ ୨୦୦୨ରେ ମାଞ୍ଚେଷ୍ଟର୍‌ଠାରେ ୧୭ତମ ରାଜ୍ୟଗୋଷ୍ଠୀ କ୍ରୀଡ଼ାରେ ପ୍ରଥମ ରୌପ୍ୟ ପଦକ ଜିତିବା ପରେ ବନ୍ଧୁକଚାଳନାକୁ ପେଶା ଭାବେ ଗ୍ରହଣ କରିଥିଲେ । ତାଙ୍କ ବାପା ଜାତୀୟସ୍ତରର ବନ୍ଧୁକଚଳାଳି ରମେଶ ଚୌଧୁରୀ ଏଥିରେ ସମର୍ଥନ ଦେଇଥିଲେ । ତାଙ୍କ ବାପାଙ୍କ ସ‌ହ ଭାଇ ତୋଷିନ୍ଦର୍ ସିଂ ମଧ୍ୟ ପିସ୍ତଲ୍ ଚାଳନାରେ ଭାରତକୁ ପ୍ରତିନିଧିତ୍ୱ କରିଥିଲେ । ତାଙ୍କ ମା´ ବିମଳା ଚୌଧୁରୀ ମଧ୍ୟ ବନ୍ଧୁକଚାଳନାରେ ଜଣେ ରାଜ୍ୟସ୍ତରୀୟ ପଦକ ବିଜେତା ।

୨୦୧୩ରେ ଚୌଧୁରୀ, ପ୍ରଶାନ୍ତ ସିଂକୁ ବିବାହ କରିଥିଲେ । ସେ ବର୍ତ୍ତମାନ ଉତ୍ତର ପ୍ରଦେଶର ମଥୁରାରେ ରହୁଛନ୍ତି ।

ପେଶାଗତ ଜୀବନ 
ଚୌଧୁରୀ ୧୯୯୭ରୁ ୫ମ ଶ୍ରେଣୀରୁ ବନ୍ଧୁକଚାଳନା ଅଭ୍ୟାସ କରିଆସୁଛନ୍ତି । ବର୍ଷକ ମଧ୍ୟରେ ସେ ବରିଷ୍ଠ ବିଭାଗରେ ଜାତୀୟ ସ୍ତରରେ ନିଜକୁ ପ୍ରବେଶ କରାଇଥିଲେ । ୨୦୦୦ରେ, ୧୪ ବର୍ଷ ବୟସରେ ସେ ବରିଷ୍ଠ ଜାତୀୟ ପ୍ରତିଯୋଗିତାରେ ରେକର୍ଡ ଭାଙ୍ଗିଥିଲେ । ସେ ୨୦୦୬ରେ ଓଏନ୍‌ଜିସିଦ୍ୱାରା ସମର୍ଥିତ ହେବା ପର୍ଯ୍ୟନ୍ତ ହରିୟାଣା ତରଫରୁ ଖେଳୁଥିଲେ । ଶ୍ୱେତା, ଶୀଲା କାନୁନ‌୍‌ଗୋଙ୍କ ସ‌ହ ମଞ୍ଚେଷ୍ଟର୍‌ଠାରେ ଅନୁଷ୍ଠିତ ୨୦୦୨ ରାଜ୍ୟଗୋଷ୍ଠୀ କ୍ରୀଡ଼ାରେ ରୌପ୍ୟ ପଦକ ଜିତିଥିଲେ । 

ସେ ୨୦୦୬ରେ ୧୫ତମ ଏସୀୟ କ୍ରୀଡ଼ାରେ ରୌପ୍ୟ ପଦକ ଜିତିଥିଲେ । ୨୦୧୪ ଏସୀୟ କ୍ରୀଡ଼ାରେ ବ୍ୟକ୍ତିଗତ ଭାବେ କାଂସ୍ୟ ପଦକ ଜିତିଥିଲେ । ସେ ୨୦୧୫ରେ ଦି୍ଲ୍ୀଠାରେ ଅନୁଷ୍ଠିତ ଏସୀୟ ଏୟାର୍ ଗନ୍ ବନ୍ଧୁକଚାଳନା ପ୍ରତିଯୋଗିତାରେ ବ୍ୟକ୍ତିଗତ ଭାବେ ରୌପ୍ୟ ପଦକ ଜିତିଥିଲେ । 
 
ସେ ଏୟାର୍ ପିସ୍ତଲ୍‌ରେ ୬ ଥର ଜାତୀୟ ବିଜେତା ଓ ୧୧୭ ଜାତୀୟ ଓ ୪୩ ଆନ୍ତର୍ଜାତୀୟ ପଦକ ଜିତିଛନ୍ତି, ଯେଉଁଥିରେ ୨୦୦୪ରେ ପାକିସ୍ତାନରେ ଅନୁଷ୍ଠିତ ସାଫ୍ କ୍ରୀଡ଼ାରେ ୩ଟି ସ୍ୱର୍ଣ୍ଣ ପଦକ ଓ ୨୦୧୦ ନୂଆଦିଲ୍ଲୀରେ ଅନୁଷ୍ଠିତ ରାଜ୍ୟଗୋଷ୍ଠୀ ବନ୍ଧୁକଚାଳନା ପ୍ରତିଯୋଗିତାରେ ୩ଟି ସ୍ର୍ୱର୍ଣ୍ଣ ପଦକ ଅନ୍ତର୍ଭୁକ୍ତ ଅଛି । ସେ ୨୦୧୬ରେ ଗୌହାଟୀରେ ଅନୁଷ୍ଠିତ ୧୨ତମ ସାଫ୍ କ୍ରୀଡ଼ାରେ ଉଭୟ ବ୍ୟକ୍ତିଗତ ଓ ଦଳଗତ ଭାବେ ୨ଟି ସ୍ୱର୍ଣ୍ଣ ପଦକ ଜିତିଥିଲେ । ସେ ଅଲିମ୍ପିକ୍‌ସ ଗୋଲ୍ଡ୍ କ୍ୱେଷ୍ଟ୍ଦ୍ୱାରା ସମର୍ଥିତ ହେଉଛନ୍ତି ।

ସମ୍ମାନ
୨୦୦୪ରେ ହରିୟାଣା ସରକାର ପିସ୍ତଲ୍ ଚାଳନାରେ ଦକ୍ଷତା ପାଇଁ ଭୀମ ପୁରସ୍କାର ଦେଇଛନ୍ତି ।

ଆଧାର

୧୯୮୬ ଜନ୍ମ
ଜୀବିତ ବ୍ୟକ୍ତି
Sportswomen from Haryana
ଭାରତୀୟ ମହିଳା ବନ୍ଧୁକଚାଳନା ଖେଳାଳି
Asian Games medalists in shooting
Shooters at the 2002 Asian Games
Shooters at the 2006 Asian Games
Shooters at the 2014 Asian Games
Commonwealth Games gold medallists for India
Commonwealth Games silver medallists for India
Commonwealth Games medallists in shooting
21st-century Indian women
Sport shooters from Haryana
Asian Games silver medalists for India
Asian Games bronze medalists for India
Medalists at the 2006 Asian Games
Medalists at the 2014 Asian Games
ନିତ୍ୟାନନ୍ଦ ମହାପାତ୍ର ଜଣେ ଭାରତୀୟ ସ୍ୱାଧୀନତା ସଂଗ୍ରାମୀ, ରାଜନେତା ଏବଂ ଓଡ଼ିଆ ଔପନ୍ୟାସିକ ଥିଲେ । ସେ ଭଦ୍ରକ ନିର୍ବାଚନ ମଣ୍ଡଳୀରୁ ତିନିଥର ବିଧାୟକ ଭାବେ ନିର୍ବାଚିତ ହୋଇଥିଲେ । ୧୯୬୭-୭୧ରେ ସେ ରାଜେନ୍ଦ୍ର ନାରାୟଣ ସିଂହଦେଓଙ୍କ ନେତୃତ୍ୱାଧିନ ସ୍ୱତନ୍ତ୍ର ଜନ କଂଗ୍ରେସ ଶାସନ ସମୟରେ ସେ ରାଜ୍ୟ ସରକାରଙ୍କ ଖାଦ୍ୟ ଯୋଗାଣ ବିଭାଗ ଓ ସଂସ୍କୃତି ବିଭାଗ ମନ୍ତ୍ରୀ ଥିଲେ ।  ସେ ଥରେ ଜନ କଂଗ୍ରେସରୁ ଓ ଦୁଇଥର ସ୍ୱାଧୀନ ବିଧାୟକ ଭାବେ ନିର୍ବାଚିତ ହୋଇଥିଲେ । ବ୍ରିଟିଶ ଶାସନ ବିରୁଦ୍ଧରେ ଆନ୍ଦୋଳନ କରି ସେ ତିନିଥର କାରାବରଣ କରିଥିଲେ । ସେ ୧୧ ଖଣ୍ଡ ଉପନ୍ୟାସ, ୪ ଖଣ୍ଡ ଗଳ୍ପ ସଙ୍କଳନ ଓ ଏକାଧିକ କବିତା ସଙ୍କଳନ ରଚନା କରିଥିଲେ ।

୨୦୧୨ ଅପ୍ରେଲ ୧୭ରେ ସେ ଶ୍ୱାସନଳୀ ଜନିତ ରୋଗରେ ପୀଡ଼ିତ ହୋଇ ମୃତ୍ୟୁବରଣ କରିଥିଲେ ।

ଜୀବନୀ 
ନିତ୍ୟାନନ୍ଦ ମହାପାତ୍ର ଓଡ଼ିଶାର ଭଦ୍ରକ ଜିଲ୍ଲାସ୍ଥିତ ତାଳପଦାଠାରେ ୧୯୧୨ ଜୁଲାଇ ୧୭ (ରଥଯାତ୍ରା) ଦିନ ଜନ୍ମଗ୍ରହଣ କରିଥିଲେ । ତାଙ୍କର ମାତାଙ୍କ ନାମ ଥିଲା ଲବଙ୍ଗଲତା ଓ ତାଙ୍କର ପିତା ଥିଲେ ଖ୍ୟାତନାମା ଓଡ଼ିଆ ସାହିତ୍ୟିକ ଲକ୍ଷ୍ମୀକାନ୍ତ ମହାପାତ୍ର । ସେ ତାଙ୍କ ପିତାମାତାଙ୍କ ଜ୍ୟେଷ୍ଠ ପୁତ୍ର ଥିଲେ ।

ରଚନାବଳୀ 
ନିତ୍ୟାନନ୍ଦ ମହାପାତ୍ର ୧୧ଟି ଉପନ୍ୟାସ, ୪ ଖଣ୍ଡ ଗଳ୍ପ ସଙ୍କଳନ ଓ ଏକାଧିକ କବିତା ସଙ୍କଳନ ରଚନା କରିଥିଲେ । ମାତ୍ର ୭ ବର୍ଷ ବୟସରେ ସେ "ସାବିତ୍ରୀ" ନାମକ ଏକ ପଦ୍ୟ ଲେଖିଥିଲେ । "ମାଉସୀ" ଥିଲା ତାଙ୍କର ପ୍ରଥମ ଗଳ୍ପ ଏବଂ "ଭୁଲ୍" ଥିଲା ତାଙ୍କର ପ୍ରଥମ ଉପନ୍ୟାସ । ଏହି ଉପନ୍ୟାସକୁ ସେ ବାପାଙ୍କ ପ୍ରଦତ୍ତ "ଅବଧୂତ" ଛଦ୍ମନାମରେ ଲେଖିଥିଲେ । ସେ  ବ୍ରହ୍ମପୁର କାରାଗାରରେ ଥିବାବେଳେ ସିପିଆଇ, ଓଡ଼ିଶା ଶାଖା ପାଇଁ ଦଳର ପତାକା ଉତ୍ତୋଳନ ସଂଗୀତ "ଏଇ ଲାଲ ପତାକା ତଳେ" ରଚନା କରି ବହୁଚର୍ଚ୍ଚିତ ହୋଇଥିଲେ । ସେ ଡଗର ପତ୍ରିକାର ସମ୍ପାଦକ ଭାବେ କାର୍ଯ୍ୟ କରିଥିଲେ । ଏଥିରେ "ଡଗର ନିତ୍ୟାନନ୍ଦ" ଶୀର୍ଷକରେ ନିଜର ବ୍ୟଙ୍ଗଚିତ୍ର ପ୍ରକାଶକରି ନିଜ ବିଷୟରେ ଲେଖିଥିଲେ:

ରଚନାବଳୀ

ଉପନ୍ୟାସ 
 ଭୁଲ୍-୧୯୧୫
 ହିଡ଼ମାଟି-୧୯୪୮
 ଭଙ୍ଗାହାଡ଼-୧୯୪୮
 ପୀରତି ପଥ ଖସଡା-୧୯୪୯
 ଘରଡିହ
 ଜୀବନର ଲକ୍ଷ୍ୟ
 ଜିଅନ୍ତା ମଣିଷ
 କଳାଗରା ଧଳାଗରା
 ପତ୍ର ଓ ପ୍ରତିମା(ରମ୍ୟ ରଚନା)

ଗଳ୍ପ 
 କ୍ଷଣିକା
 ଆଖି ନାହିଁ କାନ ନାହିଁ

କବିତା 
 ପାଞ୍ଚଜନ୍ୟ
 କାଳରଡି

ଜୀବନୀ
 ନା ଅହଂ ତିଷ୍ଠାମି ବୈକୁଣ୍ଠେ (ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର )

ପୁରସ୍କାର ଓ ସମ୍ମାନ 
 କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର, ୧୯୮୭  
 ଅତିବଡ଼ୀ ଜଗନ୍ନାଥ ଦାସ ସମ୍ମାନ, ୧୯୯୯ 
 ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର, ୧୯୮୦  
 ଉତ୍କଳ ରତ୍ନ ସମ୍ମାନ, ୨୦୦୬
 ସହକାର ସମ୍ମାନ

ଆଧାର 

୧୯୧୨ ଜନ୍ମ
୨୦୧୨ ମୃତ୍ୟୁ
କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ ଓଡ଼ିଆ ସାହିତ୍ୟିକ
ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଓଡ଼ିଶା ବିଧାନ ସଭା ସଭ୍ୟ
ଉତ୍କଳ ରତ୍ନ ସମ୍ମାନିତ
ଭଦ୍ରକ ଜିଲ୍ଲାର ଲୋକ
ଓଡ଼ିଶାର ସ୍ୱାଧୀନତା ସଂଗ୍ରାମୀ
୨ୟ ଓଡ଼ିଶା ବିଧାନ ସଭାର ସଭ୍ୟ
୩ୟ ଓଡ଼ିଶା ବିଧାନ ସଭାର ସଭ୍ୟ
୪ର୍ଥ ଓଡ଼ିଶା ବିଧାନ ସଭାର ସଭ୍ୟ
ଏଟିପିକାଲ୍ ଆଣ୍ଟିସାଇକୋଟିକ (ଇଂରାଜୀ ଭାଷାରେ Atypical antipsychotics/ AAP ) ହେଉଛି ଆଣ୍ଟିସାଇକୋଟିକ୍ ଶ୍ରେଣୀର ଏକ ପ୍ରକାର ଔଷଧ |  ମୁଖ୍ୟତଃ ଉତ୍ତେଜନା,  ସିଜୋଫ୍ରେନିଆ ଏବଂ ବାଇପୋଲାର ଡିଜଅଡର ରୋଗମାନଙ୍କ ପାଇଁ ଏହା ବ୍ୟବହୃତ ହୁଏ |  ଅନ୍ୟାନ୍ୟ ବ୍ୟବହାରରେ ଅଟିଜିମ୍ କିମ୍ବା ଅବସାଦ ନିମନ୍ତେ ମଧ୍ୟ ବ୍ୟବ‌ହାର ହୋଇଥାଏ |  ଏହି ଶ୍ରେଣୀର ବିଭନ୍ନ ଔଷଧମାନଙ୍କ ମଧ୍ୟରେ ଗୋଟିଏ ଅନ୍ୟଠାରୁ ଅଧିକ ପ୍ରଭାବଶାଳୀ ଭାବରେ କୌଣସି ସ୍ପଷ୍ଟ ପ୍ରମାଣ ନାହିଁ  |   ଏହି ଔଷଧ ଗୁଡ଼ିକ ପାଟିରେ କିମ୍ବା ମାଂସପେଶୀରେ ଇଞ୍ଜେକ୍ସନଦ୍ୱାରା ନିଆଯାଇପାରେ |   ଦୀର୍ଘକାଳୀନ ଇଞ୍ଜେକସନ ମଧ୍ୟ ଉପଲବ୍ଧ | 

ପାର୍ଶ୍ୱ ପ୍ରତିକ୍ରିୟାରେ ନିଦ୍ରାଳୁ ଦୋଷ, ଓଜନ ବୃଦ୍ଧି, ମଧୁମେହ, ଯୌନ‌କ୍ରିୟା ଅସୁବିଧା ଓ ଅନିଚ୍ଛାକୃତ ଚଳନ ବ୍ୟାଧି ହୋଇପାରେ କିନ୍ତୁ ଶେଷୋକ୍ତ ଅସୁବିଧା  ସ୍ୱାଭାବିକ ଆଣ୍ଟିସାଇକୋଟିକ ତୁଳନାରେ କମ୍ ଦେଖାଯାଏ |  ଅନ୍ୟାନ୍ୟ ଗମ୍ଭୀର ପାର୍ଶ୍ୱ ପ୍ରତିକ୍ରିୟାରେ ନ୍ୟୁରୋଲେପ୍ଟିକ୍ ମାଲିଗନାଣ୍ଟ ସିଣ୍ଡ୍ରୋମ ଏବଂ ଲଙ୍ଗ କ୍ୟୁଟି ସିଣ୍ଡ୍ରୋମ ହୋଇପାରେ।  କ୍ଲିଜାପିନ ଯୋଗୁ କମ ଶ୍ୱେତ ରକ୍ତକଣିକା ଓ ହୃତ୍‌ପିଣ୍ଡ ପ୍ରଦାହ ହୋଇପାରେ ।  ଡିମେନ୍ସିଆ ଥିଲେ ମୃତ୍ୟୁ ଆଶଙ୍କା ଅଧିକ ହୁଏ ।  ଡୋପାମାଇନ୍ ଏବଂ ସେରୋଟୋନିନ ପାଇଁ ମସ୍ତିଷ୍କରେ ଥିବା ରିସେପ୍ଟର ଗୁଡ଼ିକୁ ଅବରୋଧ କରି କାର୍ଯ୍ୟକ୍ଷମ ହୁଅନ୍ତି | 

୧୯୭୦ ଦଶକରେ ଏଟିପିକାଲ୍ ଆଣ୍ଟିସାଇକୋଟିକ୍ସ ଔଷଧ ଗୁଡ଼ିକ ଡାକ୍ତରୀ ବ୍ୟବହାରରେ ଆସିଥିଲା |  ଏମାନଙ୍କ ମଧ୍ୟରୁ କେତେକ ଔଷଧ ଜେନେରିକ ନାମରେ ଉପଲବ୍ଧ ଏବଂ ଅପେକ୍ଷାକୃତ ଶସ୍ତା |  ୨୦୧୮ ମସିହାରେ ଯୁକ୍ତରାଷ୍ଟ୍ରରେ ୟୁନାଇଟେଡ୍ ଷ୍ଟାଟସ୍ରେ  କୋଟିଆପିନ ୫୯ ତମ ସର୍ବାଧିକ ପ୍ରେସକ୍ରିପସନ ହୋଇଥିବା ଔଷଧ ଏବଂ ଆରିପିପ୍ରାଜୋଲ୍ ୧୦୧ତମ ସର୍ବାଧିକ ପ୍ରେସକ୍ରିପସନ ଔଷଧ ଥିଲା  |

ଆଧାର 

ଚିକିତ୍ସା ବିଜ୍ଞାନ
Translated from MDWiki
ଭାରତର ରାସ୍ତା ପରିବହନ ଓ ରାଜପଥ ମନ୍ତ୍ରଣାଳୟ ୨୮, ଏପ୍ରିଲ, ୨୦୧୦ରେ ଭାରତରେ ଥିବା ସମସ୍ତ ଜାତୀୟ ରାଜପଥ ସମୂହର ନୂତନ ନମ୍ବର ଭାରତ ସରକାରଙ୍କ ଗେଜେଟ ଜରିଆରେ ପ୍ରକାଶିତ କଲେ । ଏହାଦ୍ୱାରା ଭୌଗୋଳିକ ସ୍ଥିତି ଅନୁଯାୟୀ ସମସ୍ତ ଜାତୀୟ ରାଜପଥମାନଙ୍କ ନାମକରଣ ଏକ ସନ୍ତୁଳିତ ହିସାବରେ ପୁନଃନାମିତ ହୋଇଥିଲା । ଏହାଦ୍ୱାରା ଜାତୀୟ ରାଜପଥର ନାମକୁ ଦେଖିଲେ ତାହାର ପ୍ରକାର ଭେଦ , ଯାଉଥିବା ଅଞ୍ଚଳ ସବୁ ବିଷୟରେ ଜାଣି ହେବ । 

ନୂତନ ନମ୍ବର ପ୍ରଣାଳୀ ଅନୁସାରେ :
 ସମସ୍ତ ପୂର୍ବ-ଦକ୍ଷିଣ ରାଜପଥ ଯୁଗ୍ମ ସଂଖ୍ୟାରେ ପୂର୍ବରୁ ପଶ୍ଚିମ ଯାଏଁ ଦିଆଗଲା 
 ପୂର୍ବରୁ ପଶ୍ଚିମ ରାଜପଥ ସବୁ ଅଯୁଗ୍ମ ସଂଖ୍ୟାରେ ଉତ୍ତରରୁ ଦକ୍ଷିଣ ଯାଏଁ ଦିଆଗଲା 
 ସମସ୍ତ ମୁଖ୍ୟ ରାଜପଥ ଏକ ଏକ ସଂଖ୍ୟା ବିଶିଷ୍ଟ ନମ୍ବର ଦିଆଗଲା 
 ଶାଖା ରାଜପଥ ଗୁଡିକା ୩ ସଂଖ୍ୟା ବିଶିଷ୍ଟ ଦିଆଗଲା 
 ସ୍ୱଳ୍ପ ଦୈର୍ଘ୍ୟ ବିଶିଷ୍ଟ ଶାଖା ରାଜପଥମାନଙ୍କୁ A  B  C  ପରି ଅକ୍ଷର ଯୁକ୍ତ ସଂଖ୍ୟା ଦିଆଗଲା

ଜାତୀୟ ରାଜପଥ ସମୂହର ତାଲିକା

ଆଧାର 

ତାଲିକା
Wikipedia articles needing translation
ଗ୍ରେଟ୍ ବ୍ରିଟେନ୍ ଓ ଉତ୍ତର ଆୟାର୍ଲ୍ଯାଣ୍ଡ୍ର ଯୁକ୍ତରାଜ୍ୟ,  ବା ସାଧାରଣ ଭାବେ ଯୁକ୍ତରାଜ୍ୟ ଇଉରୋପୀୟ ମୂଳ ଭୂଖଣ୍ଡର ପଶ୍ଚିମ ଉପକୂଳରେ ଅବସ୍ଥିତ ଏକ ସାର୍ବଭୌମ ରାଷ୍ଟ୍ର ବା ରାଷ୍ଟ୍ରସଂଘ । ଯୁକ୍ତରାଜ୍ୟ ମଧ୍ୟରେ ଗ୍ରେଟ ବ୍ରିଟେନ ଦ୍ୱୀପ, ଆୟରଲ୍ୟାଣ୍ଡ ଦ୍ୱୀପର ଉତ୍ତରପୂର୍ବ ଭାଗ ଏବଂ ଅନେକ ଛୋଟ ଦ୍ୱୀପ ଅନ୍ତର୍ଭୁକ୍ତ । ଉତ୍ତର ଆୟରଲ୍ୟାଣ୍ଡ୍ ଓ ଆୟରଲ୍ୟାାଣ୍ଡ୍ ସାଧାରଣତନ୍ତ୍ର ମଝିରେ ସ୍ଥଳ ସୀମା ରହିଛି । ଏହାଛଡ଼ା ଯୁକ୍ତରାଜ୍ୟକୁ ଆଟଲାଣ୍ଟିକ ମହାସାଗର ଘେରିରହିଛି । ଏହାର ପୂର୍ବରେ ଉତ୍ତର ସମୁଦ୍ର, ଦକ୍ଷିଣରେ ଇଂରାଜୀ ପ୍ରଣାଳୀ ଏବଂ ଦକ୍ଷିଣ-ପଶ୍ଚିମରେ କେଲଟିକ ସାଗର ରହିଛି । ଏହାର ବେଳା ବିଶ୍ୱର ୧୨ତମ ଦୀର୍ଘ ଉପକୂଳ । ଆଇରିସ ସାଗର ଗ୍ରେଟ ବ୍ରିଟେନ ଏବଂ ଆୟରଲ୍ୟାଣ୍ଡକୁ ଅଲଗା କରିଥାଏ । ଯୁକ୍ତରାଜ୍ୟର ମୋଟ କ୍ଷେତ୍ରଫଳ ୨,୪୦,୦୦୦ ବର୍ଗ କି.ମି. ।

ଯୁକ୍ତରାଜ୍ୟ ଏକ ଏକକ ସଂସଦୀୟ ଗଣତନ୍ତ୍ର ଏବଂ ସାମ୍ବିଧାନିକ ଏକତନ୍ତ୍ର । ଏହାର ଏକତନ୍ତ୍ରୀ ହେଲେ ରାଣୀ ଏଲିଜାବେଥ ଦ୍ୱିତୀୟ । ସେ ୧୯୫୨ ମସିହାରୁ ରାଜତ୍ବ କରିଆସିଛନ୍ତି । ସେ ହେଉଛନ୍ତି ବିଶ୍ୱର ସବୁଠାରୁ ଅଧିକ ସମୟ ଧରି ଶାସନ କରିଥିବା ଶାସକ । ଯୁକ୍ତରାଜ୍ୟର ରାଜଧାନୀ ଲଣ୍ଡନ, ବିଶ୍ୱସ୍ତରୀୟ ନଗର ଓ ଆର୍ଥିକ କେନ୍ଦ୍ର ଏବଂ ଏହାର ଲୋକସଂଖ୍ୟା ୧.୦୩ କୋଟି  । ଯୁକ୍ତରାଜ୍ୟ ଚାରୋଟି ଦେଶରେ ବିଭକ୍ତ: ଇଂଲଣ୍ଡ, ସ୍କଟଲ୍ୟାଣ୍ଡ, ୱେଲ୍ସ ଏବଂ ଉତ୍ତର ଆୟରଲ୍ୟାଣ୍ଡ । ସେମାନଙ୍କର ରାଜଧାନୀସବୁ ଯଥାକ୍ରମେ ଲଣ୍ଡନ, ଏଡିନବର୍ଗ, କାର୍ଡିଫ ଏବଂ ବେଲଫାଷ୍ଟ । ଇଂଲଣ୍ଡ ବ୍ୟତୀତ ବାକି ଦେଶଗୁଡ଼ିକର ନିଜ ସ୍ୱୟଂଶାସିତ ସରକାର ରହିଛି, । ପ୍ରତ୍ୟେକ ଦେଶର ଅଲଗା ଅଲଗା ଶାସନ କ୍ଷମତା ମଧ୍ୟ ରହିଛି । ଯୁକ୍ତରାଜ୍ୟର ଅନ୍ୟ ପ୍ରମୁଖ ସହରଗୁଡ଼ିକ ମଧ୍ୟରୁ ବର୍ମିଙ୍ଗହାମ, ଗ୍ଲାସଗୋ, ଲିଡ୍ସ, ଲିଭରପୁଲ ଏବଂ ମାଞ୍ଚେଷ୍ଟର ଅନ୍ୟତମ ।

ଟୀକା

ଆଧାର

ଦେଶ
ଇଉରୋପ
ଗାଣିତିକ ସ୍ଥିରାଙ୍କ  (ପାଇ) ଉପଲକ୍ଷେ ପାଳନ କରାଯାଉଥିବା ବାର୍ଷିକ ଉତ୍ସବକୁ ପାଇ ଦିବସ କୁହାଯାଏ । ଏହା ମାର୍ଚ୍ଚ ୧୪ରେ ( ମାସ /ତାରିଖ ଫର୍ମାଟରେ ୩/୧୪ ) ପାଳନ କରାଯାଏ, କାରଣ ଦଶତମିକ ପଦ୍ଧତିରେ  ୩, ୧ ଓ ୪ πର ତିନୋଟି ଗୁରୁତ୍ତ୍ୱପୂର୍ଣ୍ଣ ସଂଖ୍ୟା ଅଟେ ।

ପାଇ ଆପ୍ରୋକ୍‌ସିମେସନ୍ ଦିବସ ( Pi Approximation Day ) ଜୁଲାଇ ୨୨ରେ ( ଦିନ /ମାସ ଫର୍ମାଟରେ ୨୨/୭ ) ପାଳନ କରାଯାଏ, କାରଣ ୨୨⁄୭ ଭଗ୍ନାଂଶଟି  ପାଇଁ ସବୁଠାରୁ ସାଧାରଣ ଅନୁମାନ (ଆପ୍ରୋକ୍‌ସିମେସନ୍) ଅଟେ ।

ଇତିହାସ 
ସରକାରୀ ସୂତ୍ର ଅନୁସାରେ ମିଳୁଥିବା ତଥ୍ୟ ଅନୁଯାୟୀ ସର୍ବପ୍ରଥମ ଜଣାଶୁଣା ପାଇ ଉତ୍ସବ ୧୯୪୯ ମସିହାରେ ସାନ ଫ୍ରାନ୍ସିସ୍କୋସ୍ଥ ଏକ ଏକ୍ସୋରାଟୋରିୟମରେ( ବିଜ୍ଞାନ ମ୍ୟୁଜିୟମ) ଲ୍ୟାରି ଶଙ୍କଦ୍ୱାରା ଆୟୋଜିତ ହୋଇଥିଲା, ଯେଉଁଠାରେ କି ଶ ଜଣେ ପଦାର୍ଥ ବିଜ୍ଞାନୀ ଭାବରେ କାର୍ଯ୍ୟ କରିଥିଲେ । 

ମାର୍ଚ୍ଚ ୧୨, ୨୦୦୯ରେ, ଆମେରିକା ଲୋକ ସଭାରେ ଏକ ଅଣ-ବାଧ୍ୟତାମୂଳକ ସଂକଳ୍ପ (111 H. Res। 224) ପାରିତ ହେଲା ୟେଉଁଥିରେ କି ମାର୍ଚ୍ଚ ୧୪, ୨୦୦୯କୁ ଜାତୀୟ ପାଇ ଦିବସ ଭାବରେ ମାନ୍ୟତା ଦିଆଗଲା । ପାଇ ଦିବସ ୨୦୧୦ ପାଇଁ, ଗୁଗୁଲ ଏକ ଗୁଗୁଲ୍ ଡୁଡଲ୍ ଉପସ୍ଥାପନ କରିଥିଲା ଯେଉଁଥିରେ ଗୁଗୁଲ ସର୍କଲ ଏବଂ ପାଇ ପ୍ରତୀକଗୁଡ଼ିକର ଚିତ୍ର ଉପରେ ରଖିଥିଲା ।

ପାଳନ

ଆହୁରି ଦେଖନ୍ତୁ

ଆଧାର

ବାହାର ଲିଙ୍କ 

Exploratorium's Pi Day Web Site
NPR provides a "Pi Rap" audiovideo
Pi Day
Pi Day: How to Celebrate 3.14

ମାର୍ଚ୍ଚ ମାସର ପାଳିତ ଦିବସ
ପାଇ
କିଶୋର ଚନ୍ଦ୍ର ସିଂହ ଦେଓ (୨ ଜୁଲାଇ ୧୯୬୧ - ୨୮ ମଇ ୨୦୧୦) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୨୦୦୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ସୋରଡ଼ା ବିଧାନ ସଭା ନିର୍ବାଚନ ମଣ୍ଡଳୀରୁ ୧୩ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

ଜନ୍ମ, ପରିବାର ଓ ଶିକ୍ଷା 
କିଶୋର ଚନ୍ଦ୍ର ସିଂହ ଦେଓ ୧୯୬୧ ମସିହାର ଜୁଲାଇ ୨ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଅନନ୍ତ ନାରାୟଣ ସିଂହ ଦେଓ ଓ ମାତାଙ୍କ ନାମ ଶାନ୍ତି ଦେବୀ ଏବଂ ତାଙ୍କ ପତ୍ନୀଙ୍କ ନାମ ନନ୍ଦୀନି ଦେବୀ । ତାଙ୍କ ବାପା ଜଣେ ରାଜନେତା ଥିଲେ, ଯିଏକି ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଥିଲେ ।

ରାଜନୈତିକ ଜୀବନ 
କିଶୋର ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।

ମୃତ୍ୟୁ 
କିଶୋର ୨୦୧୦ ମସିହାର ମଇ ୨୮ ତାରିଖରେ ୪୮ ବର୍ଷ ବୟସରେ ମୃତ୍ୟୁବରଣ କରିଥିଲେ ।

ଆଧାର 

୧୯୬୧ ଜନ୍ମ
୨୦୧୦ ମୃତ୍ୟୁ
ଓଡ଼ିଆ ଲୋକ
ଗଞ୍ଜାମ ଜିଲ୍ଲାର ଲୋକ
୧୩ଶ ଓଡ଼ିଶା ବିଧାନ ସଭାର ସଭ୍ୟ
ବଜରଙ୍ଗୀ, ୨୦୧୭ରେ ମୁକ୍ତିଲାଭ କରିବାକୁ ଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସଚ୍ଚିକାନ୍ତ ଜେନା । ସଚ୍ଚିକାନ୍ତ ଏହି କଥାଚିତ୍ରଟିର କାହାଣୀ ରଚନା କରିଥିଲେ । ରଜନୀ ରଞ୍ଜନ ଏହିକଥାଚିତ୍ରଟିର ସଂଳାପ ଏବଂ ଚିତ୍ରନାଟ୍ୟ ରଚନା କରିଥିଲେ । ବିନି ପଟ୍ଟନାୟକ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ପ୍ରେମ ଆନନ୍ଦ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅମ୍ଳାନ ଦାସ ଏବଂ ଅନୁଭା ସୌର୍ଯ୍ୟା । ସିଦ୍ଧାନ୍ତ ମହାପାତ୍ର, ନୈନା ଦାସ, ଅସୀତ ପତି, ପିଣ୍ଟୁ ନନ୍ଦ, ପ୍ରଜ୍ଞା ଖଟୁଆ, ପ୍ରଲିପ୍ତା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅନନ୍ୟା ମିଶ୍ର ଏହି କଥାଚିତ୍ରଟିଏ ଆଇଟମ ଗୀତରେ ନୃତ୍ୟ କରିଥିଲେ ।

ଅଭିନୟ
 ଅମ୍ଳାନ ଦାସ
 ଅନୁଭା ସୌର୍ଯ୍ୟା
 ସିଦ୍ଧାନ୍ତ ମହାପାତ୍ର
 ନୈନା ଦାସ
 ଅସୀତ ପତି
 ପିଣ୍ଟୁ ନନ୍ଦ
 ପ୍ରଜ୍ଞା ଖଟୁଆ
 ପ୍ରଲିପ୍ତା
 ଅମର
 ଗୁଡ୍ଡୁ
 ଅନନ୍ୟା ମିଶ୍ର - (ଆଇଟମ ନୃତ୍ୟ)

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରେମ ଆନନ୍ଦ । ସୁବ୍ରତ ସ୍ୱାଇଁ ଏବଂ ବସନ୍ତରାଜ ସାମଲ କଥାଚିତ୍ରଟିର ଗୀତ ରଚନା କରିଥିଲେ । ଅନନ୍ୟା ଶ୍ରୀତମ ନନ୍ଦ, ହ୍ୟୁମାନ ସାଗର, ଦୀପ୍ତିରେଖା ପାଢ଼ୀ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିର ଗୀତଗୁଡ଼ିକ ଗାଇଥିଲେ ।

ଗୀତ

ପୁରସ୍କାର
 ଶ୍ରେଷ୍ଠ ପାଶ୍ୱ ଅଭିନେତା (ସିଦ୍ଧାନ୍ତ ମହାପାତ୍ର) - ଦ୍ୱାଦଶ ଚଳଚ୍ଚିତ୍ର ଓ ଟେଲିଭିଜନ ଆୱାର୍ଡ ଶୋ ଟାଇମ୍‌-୨୦୧୮
 ଶ୍ରେଷ୍ଠ ଖଳନାୟକ (ଅସୀତ ପତି) - ଦ୍ୱାଦଶ ଚଳଚ୍ଚିତ୍ର ଓ ଟେଲିଭିଜନ ଆୱାର୍ଡ ଶୋ ଟାଇମ୍‌-୨୦୧୮

ଆଧାର

ବାହାର ଆଧାର
 

୨୦୧୭ର ଓଡ଼ିଆ କଥାଚିତ୍ର
ଆମସ ସଟନ (୧୮୦୨ ସେଭେନୋକ (Sevenoaks) କେଣ୍ଟରେ– ୧୭ ଅଗଷ୍ଟ ୧୮୫୪ କଟକ, ଓଡ଼ିଶାରେ) ଜଣେ ଇଂରେଜ ଜେନେରାଲ ବାପ୍ଟିଷ୍ଟ ମିଶନାରୀ ଥିଲେ ଯିଏ ହିମ୍ନ ଲେଖକ ଥିଲେ ।

ସେ ଓଡ଼ିଆ ଭାଷାରେ ପ୍ରଥମ ଇଂରାଜୀ ବ୍ୟାକରଣ ୧୮୩୧ ମସିହାରେ ଲେଖିଥିଲେ, ସନ ୧୮୩୯ରେ ଇତିହାସ, ଓ ସନ ୧୮୪୦ରେ ଭୂଗୋଳ, ତା ପରେ ସନ ୧୮୪୧-୪୩ରେ ପ୍ରଥମ ଓଡ଼ିଆ ବ୍ୟାକରଣ ଲେଖିଥିଲେ, ଓ ଓଡ଼ିଆ ଭାଷାରେ ବାଇବେଲ ଅନୁବାଦ କରିଥିଲେ । 

ସେ ଗୋଟିଏ ଭଜନର ସ୍ୱର ସଂଯୋଜନା କରିଥିଲେ ଯାହା ଅଲ୍ଡ ଲାଙ୍ଗ ସାଇନେ: ହେଲ, ସୁଇଟେସ୍ଟ, ଡିଅରେସ୍ଟ ଟାଇ ("Auld Lang Syne": "Hail, sweetest, dearest tie.") ସ୍ୱରରେ ଗାଇବା ନିମନ୍ତେ ଲେଖାଥିଲା । ସେ ସନ ୧୮୩୫ରେ ମିଶନ ଟୁ ଓଡ଼ିଶାର ଇତିହାସ:ଜଗନ୍ନାଥ ମନ୍ଦିର ସ୍ଥଳ ବିଷୟରେ ଲେଖିଥିଲେ ।

ଜୀବନୀ 
ଆମସ ସଟନ‌ଙ୍କୁ ୨୧ ବର୍ଷ ବୟସ ହୋଇଥିଲା ବେଳେ ଜେନେରାଲ ବାପଟିସ୍ଟ ଫରେନ ମିଶନାରୀ ସୋସାଇଟି ତାଙ୍କୁ  ମିଶନାରୀ ସେବା ନିମନ୍ତେ ନିଯୁକ୍ତ କଲା । ଡର୍ବିରେ ଥିବା କନେକସନର ମିଶନାରୀ ସୋସାଇଟିରେ ତାଙ୍କୁ ଏହି ପଦବୀ ନିମନ୍ତେ ଶିକ୍ଷା ଦିଆଯାଇଥିଲା । ହୋମ ମିନିସ୍ଟ୍ରିରେ କିଛି ଦିନ କାମ କଲାପରେ ବାପଟିସ୍ଟ ମିଶନାରୀ ସୋସାଇଟି ସନ ୧୮୨୪ରେ ତାଙ୍କୁ ମିଶନାରୀ ଭାବରେ ଭାରତ ପଠାଇଲେ, ଏହାର ଦୁଇ ବର୍ଷ ପୂର୍ବରୁ ପ୍ରଥମ ଦୁଇ ବାପଟିସ୍ଟ ଉଇଲିୟମ ବାମ୍ପଟନ ଓ ଜେମସ୍ ପେଗ ଓଡ଼ିଶା ଆସିଥିଲେ । ପତ୍ନୀ ଚାରଲୋଟ ସଟନ‌ଙ୍କ ସ‌ହିତ ସେ ଜାହାଜରେ କଲିକତା ଆସିଲେ ଓ ପରେ କଟକରେ ୧୧ ମାର୍ଚ୍ଚ ୧୮୨୫ତାରିଖ ଦିନ ମିଶନାରୀ କାମରେ ଯୋଗଦାନ କଲେ । ସେଠାରେ ପ‌ହଞ୍ଚିବାର ପରେ ପରେ ତାଙ୍କ ପତ୍ନୀଙ୍କର ଦେହାନ୍ତ ହେଲା ଓଡ଼ିଶାର ପୁରୀରେ; ପରେ ଜଣେ ଆମେରିକୀୟ ବାପଟିସ୍ଟ ମିଶନାରୀଙ୍କ ବିଧବା ଜେମ୍ସ କୋଲମ୍ୟାନଙ୍କୁ ସେ ଦ୍ୱିତୀୟ ବିବାହ କରିଥିଲେ ।

ମିଶନାରୀ କାମ

ଆଧାର 

୧୮୦୨ ଜନ୍ମ
୧୮୫୪ ମୃତ୍ୟୁ
ଶଙ୍ଖ ପତ୍ରିକା, ଏକ ମାସିକ ଓଡ଼ିଆ ପତ୍ରିକା ଥିଲା । ଏହା ବାମଣ୍ଡା ରାଜ୍ୟର ଦେବଗଡ଼ରୁ ପ୍ରକାଶିତ ହେଉଥିଲା । ଏହା ୧୯୪୫ ମସିହାରେ ଏହାର ପ୍ରକାଶନ ଆରମ୍ଭ ହୋଇଥିଲା । ୩ ବର୍ଷ ପର୍ଯ୍ୟନ୍ତ ଏହା ପ୍ରକାଶିତ ହେବା ପରେ ବନ୍ଦ ହୋଇ ଯାଇଥିଲା । ପ୍ରଥମେ ମାୟାଧର ମାନସିଂହ ଓ ପରେ ଜଳନ୍ଧର ଦେବ ଏହି ପତ୍ରିକାର ସମ୍ପାଦନା କରୁଥିଲେ ।

ଶଶିଭୂଷଣ ରାୟ, କୃଷ୍ଣଚନ୍ଦ୍ର ପାଣିଗ୍ରାହୀ, ଗୋପାଳଚନ୍ଦ୍ର ମିଶ୍ର, ପ୍ରାଣକୃଷ୍ଣ ସାମଲ, ବୈକୁଣ୍ଠନାଥ ପଟ୍ଟନାୟକ, ରାଧାମୋହନ ଗଡ଼ନାୟକ, ଗୋପୀନାଥ ମହାନ୍ତି, ମାୟାଧର ମାନସିଂହ, ନବକିଶୋର ଦାସ, ଗୋକୁଳାନନ୍ଦ ମହାପାତ୍ର ପ୍ରମୂଖଙ୍କର ଲେଖା ଏହି ପତ୍ରିକାରେ ପ୍ରକାଶିତ ହେଉଥିଲା । ଏହାକୁ ଏକ ସାହିତ୍ୟ ପତ୍ରିକା କରିବାର ଯୋଜନା ରହିଥିଲେ ମଧ୍ୟ, ପରେ ଏଥିଏ ବିଜ୍ଞାନ, ଦର୍ଶନ ଓ ଭ୍ରମଣ ଆଦି ଲେଖା ମଧ୍ୟ ପ୍ରକାଶିତ ହୋଇଥିଲା ।

ଆଧାର 

ଓଡ଼ିଆ ଭାଷା
ଓଡ଼ିଆ ସାହିତ୍ୟ
ଓଡ଼ିଆ ପତ୍ରିକା
ଇଟାନଗର, ଭାରତର ଉତ୍ତର-ପୂର୍ବ ଭାଗରେ ଅବସ୍ଥିତ ଅରୁଣାଚଳ ପ୍ରଦେଶ ରାଜ୍ୟର ରାଜଧାନୀ ।

ଭୂଗୋଳ 
ଇଟାନଗର ଅରୁଣାଚଳ ପ୍ରଦେଶର ରାଜଧାନୀ

ଇତିହାସ

ପର୍ଯ୍ୟଟନ

ଆଧାର

ଅଧିକ ତଥ୍ୟ 
 Official website

ଭାରତୀୟ ରାଜଧାନୀ ସହର
ଅରୁଣାଚଳ ପ୍ରଦେଶ
ଅନିମା ଚୌଧୁରୀ (ଜନ୍ମ ୨୮ ଫେବ୍ରୁଆରୀ ୧୯୫୩) ଭାରତର ଉତ୍ତର ପୂର୍ବ ଜିଲ୍ଲା ଆସାମର ଜଣେ ଗାୟିକା । ତାଙ୍କର ସଙ୍ଗୀତ ଜୀବନ ଚାରି ଦଶକ ଧରି ରହିଥିଲା ଯାହା ଲୋକ କଳା ଓ ଆଧୁନିକ ଆସାମୀ ସଂଗୀତ ଉପରେ ପର୍ଯ୍ୟବସିତ ଥିଲା । ତାଙ୍କୁ  ସ୍ଥାନୀୟ ଓ ରାଜ୍ୟ ତରଫରୁ ସଙ୍ଗୀତ ଓ ସାଂସ୍କୃତିକ ମାନ୍ୟତା ମିଳିଛି ଓ "ଲୁଇତ କୁୱାରୀ" ତ‌ଥା "ଜନ ଦିମାଲି" ଉପାଧି ମିଳିଛି । 'ଦିଖୌ ନଏର ପରୋରେ', 'ଲୋଗ ଦିୟାର କୋଥା' ଓ 'ଏ ପ୍ରାନ ଗୋପାଲ' ଗୀତମାନ ଗାଇ ସେ ଅତି ଜନପ୍ରିୟ ହୋଇଥିଲେ । 

ସଙ୍ଗୀତ ଜୀବନ ସ‌ହିତ ସମାନ୍ତରାଳ ଭାବରେ ବିଦ୍ୟାଲାଭ ଜୀବନ ବ୍ୟାପିଥିଲେ ଓ ସେ ଗୌହାଟି ବିଶ୍ୱବିଦ୍ୟାଳୟରୁ (Gauhati University) ଇତିହାସରେ ଡକ୍ଟରେଟ ଲାଭ କରିଥିଲେ ।

ପ୍ରାକ୍ ଜୀବନ 

ନଳବେରୀ, ଆସାମର ଗୋଟିଏ ଛୋଟ ଗ୍ରାମ 'ନିଜ ପକୋୱା'ରେ ଦଣ୍ଡିରାମ ଚୌଧୁରୀ ଓ ହେମଲତା ଚୌଧୁରୀଙ୍କ ଔରସରୁ ୧୯୫୩ ମସିହା ଫେବ୍ରୁଆରୀ ୨୮ ତାରିଖ ଦିନ ଅନିମା ଜନ୍ମ ଗ୍ରହଣ କରିଥିଲେ । ତାଙ୍କ ପିତାମାତାଙ୍କର ୭ଟି ସନ୍ତାନଙ୍କ ମଧ୍ୟରୁ ସେ ପଞ୍ଚମ ସନ୍ତାନ ଥିଲେ ଓ ତାଙ୍କ ପିତା ଜଣେ ସରକାରୀ ଅଫିସର ଥିଲେ । 'ନ‌ଗାଓଁ'ଠାରେ ତାଙ୍କର ପ୍ରାଥମିକ ଶିକ୍ଷା ଓ ସଙ୍ଗୀତ ଶିକ୍ଷା ଆରମ୍ଭ ହୋଇଥିଲା । ତାଙ୍କର ପରିବାର ଉପରେ ସଙ୍ଗୀତ ପରିବେଶ ଓ ପ୍ରଭାବ ଥିଲା ଓ ତାଙ୍କର ମାତା ତାଙ୍କୁ ପାରମ୍ପରିକ ଆସାମୀ ସଙ୍ଗୀତ ଶିକ୍ଷା ବିଷୟରେ ଅବଗତ କରେଇଥିଲେ । ତାଙ୍କର ପିତା ଭାରତୀୟ କ୍ଲାସିକାଲ ସଙ୍ଗୀତର ଜଣେ ଭକ୍ତ ଥିଲେ ଓ ତାଙ୍କୁ  ହିନ୍ଦୁସ୍ଥାନୀ କ୍ଲାସିକାଲ ସଙ୍ଗୀତ ଶିକ୍ଷା ନିମନ୍ତେ ପ୍ରରୋଚିତ କରିଥିଲେ ।

ସୁଶୀଲ ବାନର୍ଜୀଙ୍କର ସଙ୍ଗୀତ ବିଦ୍ୟାଳୟରୁ ସେ ସଙ୍ଗୀତର ପ୍ରାଥମିକ ଶିକ୍ଷା ଲାଭ କରିଥିଲେ । ୧୯୬୩ ମସିହାର ପିତାଙ୍କର ବଦଳି ହେଲା ଗୌହାଟୀକୁ ଯେଉଁଠାରେ ସେ ହିରେନ ଶର୍ମାଙ୍କଠାରୁ କ୍ଲାସିକାଲ ସଙ୍ଗୀତ ଶିକ୍ଷା କରିଥିଲେ । ଅବଶେଷରେ ସେ କ୍ଲସିକାଲ ସଙ୍ଗୀତରେ ବିଶାରଦ ଭାବରେ ଉତ୍ତୀର୍ଣ୍ଣ ହୋଇଥିଲେ । ଶର୍ମାଙ୍କର ମୃତ୍ୟୁ ପରେ ଦାମୋଦର ବୋରାଙ୍କଠାରୁ ପ୍ରଶିକ୍ଷଣ ନେଲେ । ନ୍ରିପେନ ଗାଙ୍ଗୁଲି ନାମକ ଅଲ ଇଣ୍ଡିଆ ରେଡିଓର କ୍ଲାସିକାଲ ଗାୟକଙ୍କଠାରୁ ସେ ଠୁମରୀ ଓ ଭଜନ ଶିକ୍ଷା କଲେ ଓ ନିରଦ ରାୟଙ୍କଠାରୁ କ୍ଲାସିକାଲ ସଙ୍ଗୀତ ପ୍ରଶିକ୍ଷଣ ନେଇଥିଲେ ।

ଶିକ୍ଷା ଜୀବନ 

ଗୌହାଟିର ୧୯୭୨ ମସିହାର କଟନ କଲେଜରୁ ଅନିମା ଇତିହାସରେ ଅନର୍ସ ସ‌ହିତ ଗ୍ରାଜୁଏଟ ହେଲା ପରେ ୧୯୭୪ ମସିହାର ଗୌହାଟି ବିଶ୍ୱବିଦ୍ୟାଳୟରୁ ମାଷ୍ଟର ଡିଗ୍ରୀ କଲେ ଓ ସେହି ବିଶ୍ୱବିଦ୍ୟାଳୟରୁ ପିଏଚଡି କରିଥିଲେ । ଆସାମର କାମରୁପ ଜିଲ୍ଲାର ଛୟାଗାଁ କଲେଜରେ ଆସୋସିଏଟ ପ୍ରଫେସର ପଦବୀରେ ୨୦୧୩ରେ ଅବସର ନେବା ପର୍ଯ୍ୟନ୍ତ କାମ କରିଥିଲେ । 

ରାଜ୍ୟ, ଜାତୀୟ ତ‌ଥା ଆନ୍ତର୍ଜାତୀୟ ସ୍ତରର ସେମିନାରମାନଙ୍କରେ ସଂସ୍କୃତି ଓ ସଙ୍ଗୀତ ଉପରେ ବକ୍ତୃତା ଦେବା ପାଇଁ ଅନେକ ଥର ନିମନ୍ତ୍ରିତ ହୋଇଥିଲେ ।

ପୁରସ୍କାର ଓ ସମ୍ମାନ 

 କାମରୁପ, ଆସାମର ଜାନ ପବ୍ଲିକେସନ ତାଙ୍କ ନାମରେ "ଜାନ ଦିମାଲି ବୋଟା" ପ୍ରସ୍ତୁତ କରିଥିଲେ । ଏହାର ଏକ ଅଂଶ ସ୍ୱରୁପ ତାଙ୍କୁ "ଲୁଇଟ କୁୱାରି" ସମ୍ମାନରେ ସମ୍ମାନିତ କରାଯାଇଥିଲା ।
 ୨୦୧୬  ମସିହାର ଡେରଗାଓଁ କେନ୍ଦ୍ରୀୟ ରଙ୍ଗଲି ବିହୁ ଉତ୍ସବରେ "ଡକ୍ଟର ଉପେନ କାକୋଟି ସୋୱାରାନି ବୋଟା" ସମ୍ମାନ ଦିଆଯାଇଥିଲେ । 
 ଗୌହାଟିର ଜାଙ୍ଗଖାଦ୍ୱାନି ସାମାଜିକ ସଂସ୍କରିତିକ ମଞ୍ଚ କ‌ହିଲିପଡ଼ା ସଂସ୍ଥା ତାଙ୍କୁ ୨୦୧୬ ମସିହାରେ ଜାଙ୍ଗଖାଦ୍ୱାନି ସମ୍ମାନ ଦେଇଥିଲେ ।

ଆମେରିକାର ଭାରତୀୟ ଓ ଆସାମୀ ଅନୁଷ୍ଠାନ ତରଫରୁ ସେ ଅନେକ ଥର 'ଆସାମି ସଙ୍ଗୀତ ହେରିଟଜ'ର ରାଷ୍ଟ୍ରଦୂତ ଭାବରେ ନିମନ୍ତ୍ରିତ ହୋଇ ପ୍ରଦର୍ଶନ କରିଥିଲେ ।   She has been invited many by   Indian/Assamese organizations in the United States to perform as an ambassador of the Assamese musical heritage.

ଆଧାର